b"\n_START_ARTICLE_\nAng\xc3\xa9lica Dass\n_START_SECTION_\nProjecte Human\xc3\xa6\n_START_PARAGRAPH_\nDass cre\xc3\xa0 el projecte Human\xc3\xa6 l'any 2012 mentre era estudiant. Consisteix en un cat\xc3\xa0leg de tonalitats de la pell humana que \xc3\xa9s mostrat com un collage de retrats Pantone. L'exposici\xc3\xb3 art\xc3\xadstica t\xc3\xa9 com a objectiu crear un di\xc3\xa0leg sobre com ens veiem i com veiem els altres d'acord amb l'\xc3\xa8tnia i la identitat, i inclou m\xc3\xa9s de 4.000 fotografies de persones de 17 pa\xc3\xafsos i 27 ciutats diferents de tot el m\xc3\xb3n. Human\xc3\xa6 \xc3\xa9s una exposici\xc3\xb3 itinerant i s'ha exhibit en llocs com el Museu Daelim de Se\xc3\xbcl, el passeig d'Uribitarte de Bilbao, el Festival UPHO Urban Photo de M\xc3\xa0laga, el Museu de la Ci\xc3\xa8ncia i la Tecnologia Leonardo da Vinci de Mil\xc3\xa0, la Confer\xc3\xa8ncia de l'ONU sobre Habitatge i Desenvolupament Urb\xc3\xa0 Sostenible H\xc3\xa0bitat III a Quito l'any 2016, el Museu de la Migraci\xc3\xb3 de Londres, i a Kingsport."